CELEX: 62011FN0141
Language: el
Date: 2011-12-23 00:00:00
Title: Υπόθεση F-141/11: Προσφυγή-αγωγή της 23ης Δεκεμβρίου 2011 — ZZ κατά Ευρωπαϊκής Επιτροπής

3.3.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 65/25
            
         Προσφυγή-αγωγή της 23ης Δεκεμβρίου 2011 — ZZ κατά Ευρωπαϊκής Επιτροπής
   (Υπόθεση F-141/11)
   2012/C 65/50
   Γλώσσα διαδικασίας: η ιταλική
   
      Διάδικοι
   
   
      Προσφεύγων-ενάγων: ZZ (εκπρόσωπος: G. Cipressa, δικηγόρος)
   
      Καθής-εναγομένη: Ευρωπαϊκή Επιτροπή
   
      Αντικείμενο και περιγραφή της διαφοράς
   
   Ακύρωση της σιωπηρής αποφάσεως της Επιτροπής με την οποία απορρίφθηκε η αίτηση του προσφεύγοντος-ενάγοντος να του καταβληθούν οι καθυστερούμενες αποδοχές για τον Σεπτέμβριο έως τον Δεκέμβριο του 2010 και για τον Ιανουάριο του 2011.
   
      Αιτήματα του προσφεύγοντος-ενάγοντος
   
   Ο προσφεύγων-ενάγων (στο εξής: προσφεύγων) ζητεί από το Δικαστήριο Δημόσιας Διοίκησης:
   
               —
            
            
               να ακυρώσει εκάστη των πέντε ακόλουθων αποφάσεων της Επιτροπής, ή δυναμένων εν πάση περιπτώσει να αποδοθούν σε αυτή, με τις οποίες απορρίφθηκαν, μερικώς ή εξ ολοκλήρου, τα αιτήματα του προσφεύγοντος που περιέχονται στις πέντε ακόλουθες αιτήσεις: 1α) απόφαση περί απορρίψεως των αιτημάτων που περιέχονται στην αίτηση που απέστειλε στην ΑΔΑ στις 5 Οκτωβρίου 2010· 1β) απόφαση περί, μερικής ή ολικής, απορρίψεως των αιτημάτων του προσφεύγοντος που περιέχονται στην αίτηση που απέστειλε στην ΑΔΑ στις 2 Νοεμβρίου 2006· 1γ) απόφαση περί, μερικής ή ολικής, απορρίψεως των αιτημάτων του προσφεύγοντος που περιέχονται στην αίτηση που απέστειλε στην ΑΔΑ στις 6 Δεκεμβρίου 2010· 1δ) απόφαση περί, μερικής ή ολικής, απορρίψεως των αιτημάτων του προσφεύγοντος που περιέχονται στην αίτηση που απέστειλε στην ΑΔΑ στις 3 Ιανουαρίου 2011· 1ε) απόφαση περί, μερικής ή ολικής, απορρίψεως των αιτημάτων του προσφεύγοντος που περιέχονται στην αίτηση που απέστειλε στην ΑΔΑ στις 3 Φεβρουαρίου 2011·
            
         
               —
            
            
               να κηρύξει ανυπόστατο ex lege, εφόσον κριθεί αναγκαίο, το υπηρεσιακό σημείωμα Ares(2011) 217354 που καταχωρίστηκε στις 28 Φεβρουαρίου 2011·
            
         
               —
            
            
               να ακυρώσει εκάστη των πέντε ακόλουθων αποφάσεων της Επιτροπής, ή δυναμένων εν πάση περιπτώσει να αποδοθούν σε αυτή, με τις οποίες απορρίφθηκαν, μερικώς ή εξ ολοκλήρου, οι διοικητικές ενστάσεις που υπέβαλε ο προσφεύγων: 3a) απόφαση περί απορρίψεως της διοικητικής ενστάσεως της 26ης Απριλίου 2011, που υποβλήθηκε κατά της αποφάσεως περί απορρίψεως της αιτήσεως της 5ης Οκτωβρίου 2010· 3b) απόφαση περί, μερικής ή ολικής, απορρίψεως της διοικητικής ενστάσεως της 23ης Μαΐου 2011· 3c) απόφαση περί, μερικής ή ολικής, απορρίψεως της διοικητικής ενστάσεως της 20ής Ιουνίου 2011· 3d) απόφαση περί, μερικής ή ολικής, απορρίψεως της διοικητικής ενστάσεως της 24ης Ιουνίου 2011· 3e) απόφαση περί, μερικής ή ολικής, απορρίψεως της διοικητικής ενστάσεως της 23ης Ιουλίου 2011·
            
         
               —
            
            
               να ακυρώσει το σημείωμα HR.D.21MB/ac Ares(2011) 941139, της 8ης Αυγούστου 2011·
            
         
               —
            
            
               να καταδικάσει την Ευρωπαϊκή Επιτροπή στα δικαστικά έξοδα.